經數: 一七三五

經名: 大方廣佛華嚴經疏卷第二十三

頁數: 六七一

上              欄

得辯之因也. 七同類音辯此約順機. 八訓

釋辯. 此約窮法. 前四辯中但明通相文句.

此明曲盡其源. 義身卽當名身. 名所詮故.

體是名境義卽境義. 梵云得種種名身故.

九總顯深廣持辯無邊. 旋有入空旋空入

有等故無有邊. 皆言無盡者稱法界故.

第二廣前不斷佛種中. 文分三別. 初總明三

業利生. 二假使下假設深勝. 三以得一切下

總釋所以. 前二含於四河. 今初卽大悲河.

大悲堅固標其體也. 悲紹佛種故首明之.

普攝衆生正明不斷. 於三千下示其攝相. 二

假設深勝於中有三. 卽爲三河. 一大會斷

疑. 明問答成就. 處多大衆頓領頓酬. 由具

諸度故. 卽波羅蜜河. 二復次下微細斷疑.

前直明大會異問能答. 今乃云於一毛端

處有不可說. 如前大會. 多劫殊問一念能

答. 不怖大衆不怯文義. 決斷揀擇顯轉超

勝. 是三昧力. 卽三昧河故. 下經云. 菩薩住

此三昧. 能於自身一一毛孔中. 見不可說不

可說佛刹. 微塵數諸佛如來. 亦見彼佛所有

國土道場衆會聽法. 乃至云. 其諸衆生亦無

迫隘. 何以故. 入不思議三昧境界故. 彼約

聽法此約答問. 以之爲異. 餘義大同. 此約

圓敎普賢位中. 故於地前有斯自在. 非三

乘中得斯作用. 三而作是念下周遍斷疑. 上

擧毛端多衆猶有量故. 今明一切衆各具

多言. 悉能答故. 卽願智河. 願智相導悲救無

休. 故云作念. 文中先顯多衆. 後假使下復

顯多言. 第三總釋所以者. 所以得此四河

中              欄

廣利者. 略擧四因. 此之四因. 或以一因成

前四河. 或以四因成其一河. 一他佛外加

故. 二自藏離□故. 三所照法圓故. 四能照智

具故. 或各配屬一同體悲加故. 二見心性

故. 三諸度圓故. 四二智滿故. 第二佛子此菩

薩下明勝進行. 亦卽是前四河之相. 文分爲

二. 初牒自分行成. 二能自下正顯勝進. 文

分爲四. 一辯四河淸淨之義. 二如於此下

辯四河入海無能障義. 於多界中化無障

故. 三佛子下. 辯此四河旋□池義. 四菩薩

成就下. 辯累劫入海無疲厭義. 三旋□中.

謂成就隨順身語意業. 智爲先導. 身語意業

四方流注入智海故. 隨順卽是旋□之義. 文

中二. 先總標. 二所謂下列釋. 皆上句標名下

句釋相. 勒此十身以爲五對. 一證滅示生

對. 二不生不滅對. 三非實非虛對. 四不遷不

壞對. 五一相無相對. 束此五對不出體用.

一一對中體用對辨. 第一對體用自體. 第二

對體用之相. 第三對體用之力. 第四對體用

之性. 第五對體用之德. 今初. 理無不證名

入無邊法界. 世無不超名爲非趣. 下釋中.

但釋非趣者. 謂若入法界必滅世間. 若滅

世間卽入法界. 標釋相成. 此卽體之自體

也. 二用無不遍故入無邊法界. 隨類受身.

故云諸趣. 此言入者應往之入. 不同上來

證入之入. 釋文可知. 此卽用之自體也. 第

二對. 初不生身. 卽前應用之身生而不生. 言

住無生平等法者有二義. 一依體起用. 用

不離體故. 二體之與用平等無生故. 此卽

下              欄

用之相也. 後不滅身. 卽前體滅離言說故.

一因滅顯理理非滅故. 二寂滅之理離滅相

故. 此卽體之相也. 故上體滅現生之身. 卽

以不生不滅爲相. 第三對. 體有何力得如

實理. 離世俗之實也. 用有何力隨應而現.

不同塵也. 第四對. 用以何爲性. 隨流應而

不遷. 體以何爲性. 卽法界而無壞. 第五

對. 體有何德. 過去無始. 未來無終. 現在非

有故. 三世言斷用有何德. 體卽無相能照

法相故. 此十身不離體用. 用有聚義體具

體依. 皆得名身. 體外無用用卽是體. 用外

無體體卽是用. 體卽法性用卽智應. 二旣不

二理智圓融. 唯一無□法界之身. 隨相顯十

以表無盡. 一乘圓融地前能爾. 更有餘義.

如十地離世間品明. 此略擧成就隨順之身

言. 身兼語意也. 四顯無疲厭. 謂四河入海

累劫無疲. 菩薩亦爾. 以普賢行願盡未來

劫. 修菩薩行入如來海. 不生疲厭. 是以廣

顯與生爲歸爲救等. 文中先牒前所成之

身. 爲益他之本. 爲一切下正顯成益. 句別

有十. 在文可見. 十地又明. 今略其要. 俗

須委示. 故名爲燈. 眞但高明故目爲炬. 甚

深則能所不二. 如光合空爲照爲明. 但約

入地示德爲異. 第三佛子已下結歎分二.

先結名. 後菩薩安住下歎勝. 盡法源故. 以

淸□法池卽是行體故. 標結皆擧. 顯中是其

相. 第十眞實行文三. 問前初徵名者. 如本

分釋. 體卽智度今更略釋. 若約二智. 受用法

樂成熟有情. □如行能說如說能行. 卽是

經數: 一七三五

經名: 大方廣佛華嚴經疏卷第二十三

頁數: 六七二

上              欄

眞實. 本業有三. 一無相智卽受用法樂. 二一

切種智. 三變化智. 皆成熟有情. 下文云. 入一

切三昧眞實相. 卽受用法樂智. 知衆生種種

想等. 卽成熟有情. 知十力智是一切種. 不

著一切世間解. 衆生無際. 卽無相智. 我爲善

變化及示現如來自在神通. 卽變化智. 就釋

相中文分三別. 第一總顯名體. 二別顯行

相. 三結住行益. 今初. 初句總標. 後如說下

解釋. 謂言行相符故名誠諦. 誠實審諦卽眞

實義. 此有二義. 一約先誓自他. 二利決志

具修. 今如昔說決能行之. 亦如此. 行以爲

他說故. 下文云我若先成則違本願等. 二

約現修自他二行如所演說. 決定能行. 非

數他寶故. 云如說能行. 亦如所證宣示

於人. 不昧所知名如行能說. 第二此菩薩

學三世下. 別顯行相. 文分二別. 先標章後

依章別釋. 今初. 文有五句. 一稱實演法師

子吼故. 二深住實相契一性故. 三二利善

根等同佛故. 四得如說行同本誓故. 五學

佛十力智已成故. 第二此菩薩成就下. 依章

別釋. 從後倒釋卽分五段. 第一釋智慧成

就. 文中三. 初顯所成十力. 言時非時者. 垢

淨之時不同. 化不化時別故. 次而不捨下得

果不捨因. 後何以下徵釋所以. 十力化生

之智故須得之. 令物淸淨故須不捨因

行. 第二此菩薩復生下. 釋得三世諸佛無

二語. 文中三. 初反擧違誓自誡不應. 次是

故下順釋. 要當先人後己. 後何以下徵釋

所由. 徵有二意. 一云何以違誓. 是所不應.

中              欄

二云何以要須先人後己. 釋此二徵卽分

二別. 初釋前徵云. 由先許故不與則違先

誓. 不請强許今之不與豈是所應. 後是故下

釋第二徵. 菩薩之道必先人後己. 不爾豈

得名最勝耶. 文有六句. 當句自釋不俟繁

文. 第三此菩薩摩訶薩不捨下釋同佛善根.

本誓智慧皆究竟故. 文中二. 先標德成滿. 二

於一切下別顯同相. 一意業智慧同. 二念念

下身業神通同. 第四此菩薩現無量身下. 釋

入佛種性. 於中二. 一約身明入. 入世無

依. 又身中現刹皆得性融故. 二此菩薩知

衆生下. 智入種性. 於中二. 初入悲種性. 知

根善化故. 二觀諸菩薩下. 入智種性窮實

相故. 故結句云住一性無二地. 以此智性

導前悲性. 成無住道. 是爲如來無二之性.

文中初會緣入實. 次得義身下依實了相.

後智慧最勝下性相無二. 文有三句. 初句約

智則雙照性相. 次句約定動寂契眞. 後句

釋成□由住無二性. 第五菩薩摩訶薩以諸

下釋學三世諸佛眞實語. 文中二. 先牒前

起後. 衆生著二不能悲智雙遊. 菩薩卽寂

修悲故得不二. 後得佛十力下. 成果起用

顯實語相. 能師子吼轉法輪故. 結云知實

相源方爲實語也. 文中大同十地窮佛所

得. 圓融敎中位位果滿故. 窮法實相. 謂如是

性相體力等. 皆盡源故. 餘句可知. 第三菩

薩住此下. 結行成益. 第三結名□如文顯.

說分已竟. 大文第六爾時已下. 顯瑞證成分.

文分二別. 一瑞證二人證前中先此會. 後如

下              欄

此下結通. 二復以下人證. 亦先此界. 十住一

萬此云十萬. 表位增故. 前現瑞中. 亦應云

十方各有十萬. 文無者略. 餘義已見十住之

末. 後佛子我等下結通. 第七重頌分中分二.

初說偈儀意. 先彰說儀. 後欲令下說意. 意

有九句. 初總餘別. 別中一淨治因性. 二不退

願性. 三行性續願. 四以眞性導行. 五上攝

果性. 六開已修性卽十行所習. 七觀所化

性. 八照當果性. 二正說偈辭. 總有一百一

頌. 大分爲三. 初之一頌總申歸敬. 次九十

六頌正頌前文. 三有四頌結歎深廣. 今初

也. 將申偈頌再展敬心. 初四字申敬. 十力

下顯佛三德. 十力智德. 次句斷德. 次句恩

德. 衆生爲境故. 末句通喩三德. 智廣惑淨

悲深遠故. 第二正頌前文大分爲二. 初十

一偈頌前本分. 後八十五偈頌前說分. 然十

住頌文則擧其次第. 今沒其次第. 直云行

斯道者. 略有四意. 一前則約位始終行布

而說. 今將融會前說令無始終. 欲顯一位

之中具行諸行. 一行之中具一切故. 二前

約別行今約普行. 普別無□二文互顯. 三

前約同敎今約別敎. 同別無□爲一圓敎

故. 四前約不雜辯才. 此約任放辯才說不

待次. 言辭不斷故. 又前多約因此多就果.

或廣略綺互體用更陳. 總別遞明互相影發.

顯菩薩行深廣難思. 下文雖依次第旣沒

本名. 一同離世間圓融之行也. 今初亦可.

總歎行深不頌前文. 頌亦無失. 今頌本分

曲分爲二. 前四頌前學三世佛而修行故.

經數: 一七三五

經名: 大方廣佛華嚴經疏卷第二十三

頁數: 六七三

上              欄

後七頌前行體不可思議. 今初分二. 初三別

明後一總說. 各初三句辨德. 後句結德. 所行

下諸文行斯道言. 皆倣於此. 後七頌行體

中. 然文旨包含略爲二解. 一頌行體. 二頌

加之所爲. 然所爲正爲十行. 義旨不殊故得

同頌. 配文少異. 分爲二解. 先配行體. 文分

爲四. 初一頌總顯不可思議. 故云心無分

別. 後無動故. 二一頌頌前與法界等. 等法界

有三義. 所有皆明了等事法界. 次句等理

法界. 此二無二等無□法界. 由此等故能

破惑成德. 三有二偈頌等虛空界. 等空五

義. 初偈顯二. 謂空無分別而顯萬像. 菩薩

亦爾. 入實自悟則無分別. 不□分別於諸

衆生故. 結云等空. 由入法界故等虛空.

二界相成故擧入法界. 後偈顯三義. 一等空

廣大. 初二句顯示. 二等空淸淨. 三等空不可

壞. 第三句顯由等虛空. 是勝寂靜名曰牟

尼. 四有三偈. 頌前菩薩行. 初偈總擧自分

之行. 後二卽勝進之行. 二以此文頌加所

爲. 雖開合不同依次不亂. 初偈頌前爲增

長佛智. 前半所觀後半能觀. 次偈頌深入法

界. 餘如前釋. 三中初句頌了知衆生界. 次

二句頌所入無□. 四中頌所行無障. 往諸

國土則身無障. 說法淸淨則自行無障. 異論

不壞則外無障. 第五偈頌得無量方便. 以

願行等皆善修故. 六中頌攝取一切智性. 無

邊一切地卽智地故. 十地之智同佛智故. 歎

勝可知. 七中初句頌覺悟一切法. 次句知

一切諸根. 隨宜□伏. 次句卽持說一切法也.

中              欄

第二遠離下頌前說分. 十行卽爲十段. 第一

六偈頌歡喜行. 文分四別. 初一財施. 財去

□過安隱他故. 次二偈無畏施. 前偈修因

後偈得果. 次二偈法施. 後一頌總結因圓果

滿. 言百福者. 涅槃二十四云. 五品心修十

善. 謂下中上上中上上. 各十善成五十. 始修

終修故成百福. 然十善之中. 不殺不瞋是無

畏施. 不盜不貪是財施. 離口四過. 不□不癡

是法施. 故具上三施成百福果. 第二智地

下頌饒益行. 五偈分四. 初偈律儀. 謂有智

能護心不動故. 是菩薩律儀. 次二攝善. 三有

一偈饒益有情. 擧處攝人. 後偈總結三聚.

第三智慧 下無違逆行. 四頌中三. 初一諦察

法忍. 次二安受苦忍. 一引他勵己以策修.

二引所成德以進道. 後一頌耐怨害忍. 遇

害無惱但增救心. 第四於諸下無屈撓行.

五偈分三. 初二頌前攝善精進. 亦名加行.

初半偈. 卽頌第一精進等十句. 次句卽頌前

離過十句. 後偈頌前所爲. 次一頌被甲精

進. 爲物受苦心無厭等. 後二偈頌利樂精進.

第五善解下頌離癡亂行. 二頌中三初一頌

現法樂住. 於中前半. 頌能持色法言說等.

後半通頌前無癡亂等七句. 次半偈頌引生

功德. 禪了一切法無有邊際. 得一切法眞實

智慧. 故云得究竟也. 後半偈頌饒益有情

中. 我當令一切衆生. 乃至究竟無餘涅槃. 卽

無盡地也. 第六功德下二頌. 頌善現行. 第七

四偈頌無著行. 對前思之. 第八安住下八

偈. 頌難得行分五. 初一偈卽自行之願. 次

下              欄

四神通次一外化. 次一心菩提. 後一成熟有

情. 若屬經文初四偈. 頌前於佛法中得最

勝解等十句. 二無量下三偈. 頌自行成益. 第

三一偈頌前利他不捨一衆生著多衆生等.

第九修習下六頌. 頌善法行. 初一修習力. 次

一思擇力. 次二修定通. 次一報得通. 後一變

化通. 若屬經文. 初偈頌釋名前半攝持正

法. 後半不斷佛種亦大悲河. 次偈卽波羅蜜

河. 問答成就. 次偈卽三昧河. 前擧三昧之

用. 此約三昧之體. 次一卽願智河. 次一十身

體用. 後一卽示現如來自在. 第十了達下四

十三偈. 頌眞實行. 文分爲六. 第一三偈頌

得十力. 二善守下三偈. 頌得三世諸佛無

二語. 初偈正明依法修行. 卽無二語. 餘二

偈頌我爲最勝等. 三六偈頌同佛善根. 四

法界下十一偈. 頌入佛種性. 於中分二. 初

三偈頌身入. 餘頌意入. 於中初四頌入

1悲種性. 後智眼下四頌. 頌入智種性. 五成

就下十八偈. 頌學三世諸佛眞實語. 得佛十

力等. 如文思之. 六一光下二頌. 頌益物不

空. 第三大段四偈結歎深廣. 文顯可知

大方廣佛華嚴經疏卷第二十三

經數: 一七三五

經名: 大方廣佛華嚴經疏卷第二十四

頁數: 六七四

上              欄

大方廣佛華嚴經疏卷第二十四

唐淸□山大華嚴寺沙門澄觀撰

十無盡藏品第二十二(此下當第二十二經)

初來意者. 總有五義. 一爲答前第二會初

十藏問故. 二前明正位今依位起行故. 同

梵行品. 三前約位別行. 今辨始終通行故.

四前明成位行. 今辨淨治彼行故. 同十地

中信等十行. 五前明自分究竟. 今辨勝進趣

後. 同上明法. 準問應在十□向後. 今此辨

者略有二義. 一云藏有二義. 約蘊攝義在

十行後約出生義在十地前. 義通二處問

答互顯. 一云. □向無別自體. 但以能□前

行爲其自體. 今十藏旣爲十行勝進. 亦爲

□向勝進故. □向後無別勝進. 此卽前後互

擧顯義方備. 然明法品及第五□向. 皆有十

藏隨三賢異故不相濫. 又前是勝進所成.

後是一位之果. 今通爲勝進故意旨不同. 二

釋名者. 藏是出生蘊積之義. 謂一藏內體含

法界故. 攝德出用1一一無盡. 寄圓顯十

卽帶數釋也. 三宗趣者. 十藏爲宗. 攝前

生後得果爲趣. 四釋文中大分四別. 第一

唱數顯同. 二徵名列異. 三依名廣釋. 四總

歎勝能. 今初三世同說顯勝令遵. 二何等

下徵名列異. 藏如前解. 信等對藏皆持業

釋. 心淨名信制止名戒. 崇重賢善爲□. 輕

拒暴惡爲愧. 餐敎廣轉爲聞. 輟己惠人

爲施. 決擇諸法名慧. 令心明記爲念. 任

中              欄

持所記爲持. 巧宣所持爲辯. 各有業用.

然念慧及信□愧等五. 皆當體爲性. 餘五行

用立名. 此約隨相. 若就融通. 皆順法界

之行. 良以法界性自淸淨. 離過等故. 隨義

說十. 然約隨相前九自利. 後一利他. 通皆

具二. 信爲行本故首明之. 依信離過. □

愧莊嚴戒行光潔. 上三離過之行餘皆進善.

進善之首必[&FFFF]#多聞. 如聞而行. 唯福與慧

念使增明. 持令經久辯以利他故. 前七卽

七聖財慧爲正導. 故終辨之. 次二守護. 後

一積而能散. 第三依名廣釋十藏. 卽爲十

段. 信中有四. 謂徵名釋相. 結名辨益. 辨益

一種唯初七十. 餘之七段. 文但有三. 今初段

中初徵可知. 釋中分三. 初明信相. 次若菩

薩下明信力. 三此菩薩入佛下總結信成. 今

初也. 十句爲四. 初三三空. 信所執無相. 謂

情有理無名空. 空亦無相. 空無相故無所

願心. 次三信依他無生. 一緣起無作二不實

故. 無能所分別. 三無體故無所依. 次三信

圓成無性. 一廣無邊量. 二勝故無上. 三深不

可越. 後一總信三性無生. 如初會辨則十

皆無生. □通三性. 如一無生觀. 但信依他

無遍計人法自然之生性. 則是無性圓成. 餘

例此知. 第二明信力中二. 先正顯業用. 後

徵釋所由. 今初文有十句. 遍從前十前十

□成此十. 若類例辨. 初二於勝上法不怯.

次四. 廣多法不怯. 一所化衆生. 二卽化法.

三是化處. 四化之所歸. 後四寬遠法不怯. 若

剋文取義. 以後十句逆配前十. 謂由信

下              欄

法無生故. 於佛法不怯. 佛法以無生爲體

故. 佛難超故. 衆生無盡故. 法界無邊故. 虛

空無依故. 涅槃無分別故. 過去之因不作果

故. 未來之法無可願故. 現在之法卽無相故.

入劫無障□. 以卽空故. 此十皆深廣難思.

二徵釋中. 先徵意云何. 以深廣難思. 菩薩聞

而不怯. 釋意云. 以於深廣皆堅信故. 文分

爲二. 初總後別. 總云一向信者無猶豫故.

堅者異說不壞故. 所信謂何卽無智慧. 智慧

何相無邊無盡. 然通二義. 一廣無邊涯□不

可盡. 二無二邊之偏同眞性之無盡. 二十

方下別釋. 初釋前意. 十方無量是無邊義. 已

現當入是無盡義. 言得菩提是自證義. 出世

入滅是應現義. 法無邊故佛智無邊. 一佛之

智尙不可盡. 肉橫遍十方□該三際. 菩薩

於斯廣遠堅信不移. 寧有怯耶. 二彼諸下

釋第二意. 聞深不怯. 謂已得今得菩提而不

增. 當得未得而不減. 已出今出而不生. 已

入今入而不滅. 當出而不進當入而不退.

現得出入而不近. 在於已當而不遠. 照窮

萬法而無知. 頓寂諸相而不捨. 以寂照之

體. 如如超戱論故. 但以世俗文字數故. 說

有三世. 非菩提涅槃有去來今. 菩薩旣堅

信於此. 寧聞深而怯耶. 此二段釋文. 具前

十句難思之法. 如文詳之. 第三總結信成

於中二. 初一句總牒信成. 謂由明達佛智

無邊無盡故. 稱此成信. 二得此信下顯成信

之益. 亦是正顯成相. 有十一句. 前七行體堅

牢. 初句爲總. 二內心不雜故不退. 三外緣

經數: 一七三五

經名: 大方廣佛華嚴經疏卷第二十四

頁數: 六七五

上              欄

不沮故. 四不染相故. 五有正慧故. 無慧之

信長無明故. 靜法云. 梵云何[&FFFF]#羅匿陀. 此

云不從根生. 謂無生之信無根生故. 經[&FFFF]#

云常有根本者. 譯人不審阿字沒在上. 句□

無爲有於理背也. 此或應爾. 今以理通二

義無違. 無根語慧之體. 根本約慧之用. 亦

猶從無住本立一切法故. 無本者卽是根

本. 六順同古聖故. 七安住菩提心故. 後四

攝德無盡. 一護已成性. 二復長新解. 三順

如生善. 四不滯有無. 三是名下結. 四菩薩

住此下辨益易知. 第二戒藏文三. 釋相中

二. 初列十句後隨1牒釋. 初中十戒皆通三

聚. 取其相顯. 初但饒益有情. 後一律儀中八

通三. 約遮過罪皆菩薩律儀. 但爲救護等

卽是饒益. 攝善可知. 爲顯此十皆通三聚

故. 釋後一復顯三聚. 二牒釋中十戒爲十.

皆先牒後釋. 初饒益者. 菩薩本意故首明之.

二不受中文有二意. 一不受邪戒. 謂□狗

等. 二三聚宿成動不踰矩. 三中唯爲菩提

及衆生故. 非如難陀之類. 四中涅槃云. 何

故持戒. 爲不悔故. 何故不悔. 爲歡喜故.

乃至爲得大涅槃故. 五中有四. 非者違也.

一不違制立. 不同調達. 二不違涅槃. 不

取相故. 三不違律儀. 具足持故. 四不違

利物. 不惱他故. 六有二意. 一非爲欲惱

衆生先須持戒. 二非爲欲成淨戒逼惱

衆生. 如殺馬祀等. 七中戒正見邪故名爲

雜. 定有定無爲斷常雜. 觀緣性離非有非

無. 則名爲持. 又無煩惱之雜眞出離矣. 八

中              欄

中不現異相彰己有德. 五邪之一. 已見淨

行. 又如十住論說. 一者矯異. 二者自親. 三

者激動. 四者抑揚. 五者因利心利. 大同前

引智度論說 . 今文卽矯異也. 九中不輕毁者.

無行經云. 見破戒人. 不說其過惡. 應念彼

人久久亦當得道. 問涅槃云. 見破戒人應

當□黜訶責擧處. 當知是人得福無量. 豈

不違於無行. 此經答略有三義. 一此經約

自行涅槃據攝衆. 二此經約根未熟. 護恐

增惡故且攝受. 涅槃約根熟者慈心拔濟

故. 應折伏. 三彼約慈心此約輕毁故. 不

同也. 十中釋內分二. 初明律儀. 十善衆戒

之本. 故偏明之. 廣如二地. 二菩薩持此下

雙明二聚. 攝菩提善益衆生故. 第三□藏.

釋相中二. 先標章. 二謂彼下別釋. 今初然□

愧相別諸說不同. 涅槃云. □者羞天愧者羞

人. □者自不作惡. 愧者不敎他作. □者內

自羞恥. 愧者發露向人. 瑜伽四十四亦云. 內

生羞恥爲□. 外生羞恥爲愧. 大同涅槃

後解. 成唯識云. 依自法力崇重賢善爲□.

依世間力輕拒暴惡爲愧. 俱舍亦同. 若無

□愧但□上□愧. 謂不羞天則是無□. 餘

可例知. 若說羞恥爲□愧者. 是二通相. 今

經多同唯識. 而以不相恭敬爲二通相. 二

別釋中分二. 先釋過去作惡卽無□行. 二

自惟下釋而生於□. 前中亦二. 初自念無

□. 後一切下悲他亦爾. 第二正顯□相中.

初自念昔非恥佛知見. 現修□相. 自惟卽

是內自羞恥. 是故已下決志斷證. 文言去來

下              欄

現在行無□者. 言總意別. 菩薩自惟昔過

愍物. 三世常行故. 專心斷除防己伏之. 再

起爲衆生說. 則物我之兼亡. 第四愧藏. 釋

相中三. 初自念無愧而修愧行. 故云我今

不應復行是事. 卽愧行也. 二又作下. 傷物無

愧不覺苦集. 故云無知無見. 三於母人下.

依顧世間而修愧行. 誓益自他. 於中初所

愧境. 有智慧下. 顧他生愧. 卽外羞也. 初因

人後諸佛. 是故已下決志斷證. 言不淨之法

者. 從□欲生. 卽種子不淨. 母人腹中卽住

處不淨. 成垢穢身卽自相自性. 究竟髮白意

含究竟不淨. 又垢穢形. 是內汚穢不淨. 處胎

受生有苦觸不淨. 從□欲生下劣不淨. 若觀

待涅槃三界□爲不淨. 其五取蘊體是違壞

不淨. 上來煩惱亦是不淨. 言□三世佛者.

違本四弘誓斷惑故. 餘文易了. 第五聞藏.

釋相中二. 初明所知之法. 後菩薩摩訶薩

下. 顯多聞之意. 今初標稱聞藏. 釋云知者聞

爲本故. 實則多知耳. 文亦分二. 先標章後

牒釋. 今初句. 雖有十義束爲七. 初之四句

但是緣生故. 謂一緣生. 二有漏五蘊. 三無漏

五蘊. 四有爲五無爲. 六有記七無記. 二何等

下牒釋. 卽爲七段. 初緣起中依生引二門.

開爲四重徵釋. 謂十二支. 初二能引. 次五所

引. 次三能生. 後二所生. 故爲四也. 然依雜

集第四云. 十二有支. 皆具此有彼有等義

故. 彼論文釋支相云. 相者謂無作緣生故.

無常緣生故. 勢用緣生故. 此有彼有者. 顯無

作緣生義. 唯有緣故果法得有. 二緣有實

經數: 一七三五

經名: 大方廣佛華嚴經疏卷第二十四

頁數: 六七六

上              欄

作用能生果法. 此生故彼生者. 顯無常緣

生義. 非無生法爲因故. 少有法生而得成

立. 無明緣行等者顯勢用緣生義. 雖復諸

法無作無常. 然不隨一法爲生故. 一切果

生. 以諸法功能差別故. 然今經中欲顯緣

起無性. 擧前二門. 勢用一門六地廣辨. 就

二門中. 從增勝說前後互擧. 前七許同因

位故. 名能引所引. 後五要因果相望. 云能

生所生. 由此能所引中但云此有彼有. 後文

則云此起彼起. 起卽生也. 故集論云. 謂於因

時有能引所引. 於果時有能生所生. 然文

有染淨二觀. 初於能引中明染觀. 故云無

明有故行有. 第二約所引. 亦通能所相對

以明淨觀. 故云識無故名色無. 以識通能

引有二種業. 一持諸有情所有業縛. 謂與

行所引習氣俱生滅故. 二與名色作緣. 謂

由識入母胎. 名色得增長. 今言識無者. 卽

不爲業熏不持業縛故不入胎. 增長名

色故. 云識無故名色無. 第三能生所生相

對. 以明染觀故. 云愛起故苦起. 苦卽當果

愛卽能生. 能生有三. 擧初攝末. 下明淨觀

擧末攝初. 蓋巧辨影略耳. 第四亦能所生相

對. 以明淨觀. 謂因亡果喪耳. 後之三門皆能

所相望. 何以無明與行. 唯約能引而相望

耶. 答欲顯十二支皆有無作無常二門故.

於初一位相次以明. 不爾則謂要四位相

望. 方得此有彼有故. 下之三門. 欲顯四位

不同故. 能所相望. 又爲顯能引支中或二

或三. 故於前二別爲一段. 蓋說者之妙也.

中              欄

第二有漏五蘊. 蘊者積聚義. 雜集第一云. 藏

果重擔義而標名世間者. 世卽隱覆義. 隱覆

勝義故. 又可破壞義. 三世所遷故. 間者墮

虛僞中故. 隱覆之法卽墮虛僞故. 世卽是

間. 然色等蘊通於無漏. 出世之義. 欲訶毁

故略擧一分. 云何知之. 應知三種. 一知其

相. 謂色以變□爲相. 受以領納爲義. 想

者取像行謂遷流. 識以了別. 二知其生滅.

謂生無所從來滅無所至. 三知其不生不

滅. 謂法本不生今則無滅. 故力林菩薩云.

分別此諸蘊. 其性本空寂. 空故不可滅. 此

是無生義. 肉知一切法趣蘊. 蘊卽法界無□.

方名眞實多聞. 然諸蘊性. 性皆遷流. 隨勝

立名. 行之一種. 雖標總稱卽受別名. 又攝

法多故. 第三無漏五蘊. 亦名無取五蘊. 然

無漏蘊亦有二類. 一仍本名. 亦名色等. 不

與漏相應. 故名爲無漏. 二從已轉立名. 卽

五分法身如今文是. 欲顯戒等德是可欣

故. 從極果標以出世. 理實亦有世間戒等.

戒定慧三上來頻釋. 解脫卽是離繫. 爲名解

脫知見由離繫縛. 於境自在觀心覺了. 智

論八十八云. 戒衆者. 攝一切戒和合成衆.

衆卽蘊也. 餘皆準之. 然卽轉前五蘊成此

五分. 謂轉色蘊成於戒身. 表無表戒皆色

蘊故. 轉受蘊而成定1身. 定名正受. 入四

靜慮出四受故. 轉想成慧. 凡所有相皆是

虛妄. 見相非相見法身故轉行爲解脫. 無

貪等行名心解脫. 永斷無知慧解脫故. 又

轉識成解脫知見. 若與邪受妄想相應. 謂

下              欄

識依根了別諸境. 若與正受智慧相應. 卽

是現量如實知故. 仁王觀空品云. 觀色識受

想行. 得戒忍知見忍定忍慧忍解脫忍. 卽斯

義也. 知見與慧此二何別. 佛地論第四. 總有

三說. 略擧其一. 謂無漏淨戒. 名爲戒蘊. 無

漏定慧名定慧蘊. 無學勝解名解脫蘊. 無學

正見名解脫知見蘊. 前三是因後二是果. 此

五別說四法爲性. 謂定慧勝解. 及無表色. 然

此五分法身. 不覆勝義不爲相遷. 不墮

虛僞故名出世. 雜集云. 謂能對治三界. 無

[&FFFF]#倒無戱論. 無分別故. 是出世間義. 問無取

五蘊卽有爲無漏. 何以言不爲相遷. 答約敎

異故. 前是權小所明. 若實敎定說非爲無

爲. 同眞性故. 但似蘊相現. 立以蘊名故. 涅

槃純陀云. 善覆如來有爲之相. 應言如來

同於無爲肉*一一融攝. 若如是知名爲多

聞. 第四有爲者. 瑜伽一百云. 有生滅繫屬因

緣. 是名有爲. 智論云. 有所得故. 是名有爲.

二論心境爲異. 今略擧四事. 三界卽所依

處. 衆生卽能依之者. 然所依處隨心成異.

故論云. 欲所屬界名欲界等. 第五無爲. 爲

者作也. 卽前生滅今虛空等. 寂[&FFFF]#沖虛湛然

常住. 無彼造作. 故名無爲. 瑜伽云. 無生滅

不繫屬因緣. 是名無爲. 智論云. 無所得故名

爲無爲. 淨名云. 不墮數故. 然諸論總名大

旨無別. 然其名數開合不同. 小乘多說三

種. 卽此中初及三四. 諸大乘中掌珍說四.

謂加眞如. 法相論中或說有六. 復加不動

及想受滅. 謂於擇滅中滅惑障. 故名爲擇

經數: 一七三五

經名: 大方廣佛華嚴經疏卷第二十四

頁數: 六七七

上              欄

滅. 滅定障故復加後二. 或開爲八. 於眞如

中開出三性. 謂善法眞如等. 漸欲展此眞

如遍諸者法故. 此經說六. 於擇滅中開出

涅槃. 二道別故. 復加緣起. 顯無一事不卽

眞故. 略無二定未究竟故. 言虛空者. 離

諸障□無物所顯故. 二涅槃者古有二釋.

一云性寂滅故. 此卽性淨涅槃. 涅槃三十四.

亦同此說. 此與擇滅顯未顯殊. 一云卽性

淨之果. 此卽解脫道. 後擇滅乃在無間道中.

然大乘非擇滅. 旣約性淨. 又下說法性. 則

後解爲正. 三數緣滅者. 數謂慧數. 由慧爲

緣揀擇諸惑. 能顯滅理故. 唐三藏譯爲擇

滅. 謂擇力所得滅名爲擇滅. 然此滅言有其

二義. 一理性寂滅. 此從所顯得名. 二因滅

惑顯名理爲滅. 則從能顯得名. 四非數緣

滅者. 非由慧數滅惑所得. 但以性淨及於

緣缺之所顯故. 五緣起者. 有別有通. 別謂

十二因緣故. 分別論者大衆. 一說□胤化地.

說出世部. 皆立十二緣起. 以爲無爲. 彼意

以其次第作緣. □無雜亂故. 說爲常. 有佛

無佛此法自爾. 名曰無爲. 故智論三十二云.

聲聞法中. 亦說法性實際. 故雜阿含中說.

有一比丘. 問佛十二因緣爲是佛作. 爲是

餘人作. 佛告比丘. 我不作十二因緣. 亦非

餘人作. 有佛無佛諸法皆如. 法相法位一切

常有. 所謂是事有故是事有等. 涅槃亦說卽

是無爲. 遠公云. 就人論法三世流轉. 是其

有爲. 廢人談法法相常定. 故曰無爲. 望今

經意緣起無性. 故曰無爲. 大品云. 菩薩觀

中              欄

十二因緣. 如虛空不可盡. 涅槃云. 十二因

緣卽是佛性. 雖擧十二因緣. 卽已攝陰界

諸法. 六法性住者卽眞如也. 謂非妄倒故

名眞如. 又眞實如常揀妄揀事. 於一切位

□如其性. 而云住者離遷變故. 與法爲性

是隨緣義. 復云住者是不變義. 卽妄卽眞事

皆如矣. 若準智論. 法性法住各是一義. (云云)

卽爲七法. 然小乘說三. 虛空則就外空. 復

計三皆實有. 若大乘說非唯數增. 義亦有

異. 唯識論中二義建立一唯心變故. 二依法

性假施設. 有謂此諸義但一眞如隨義假設.

一無相義. 二所證義. 三惑盡義. 四性淨義. 五

隨緣義. 六隨緣卽不變義. 此中法性卽是眞

如. 然法性眞如亦假施設. 遮撥爲無故說爲

有. 遮執爲有故說爲空. 勿謂虛幻故說爲

實. 理非妄倒故名眞如. 爲法之性名爲

法性. 非離色心別有實體. 今多聞之人. 不

唯知名而已應如是知. 第六有記法者. 有

釋云. 謂能招愛非愛果. 故名有記. 此乃通

說. 餘處辨記卽是善惡. 今唯擧善. 應云順

理善法可記錄故. 下出所記法體. 句有十

一義攝唯五. 四聖諦如前本品已辨. 四沙

門果如梵行品. 四辨如第九地. 三十七品

如第四地. 四無所畏今當略明. 謂外難無

怯故名無畏. 瑜伽云. 如來於此謗難. 都不

見有如實因相. 由是因緣能自了知坦然

無畏. 無畏有四. 一一切智無畏. 二漏盡無

畏. 三者障道. 四出苦道. 此之四段各有難

1答. 初外難云若佛是一切智者. 有諸比丘

下               欄

從他方來. 何須問言安樂住不. 言一切智

無所不知. 今問於他一何相反. 佛自唱言.

我是一切智人. 但爲攝受來者. 隨順世間

師弟人事故. 二有難云. 若佛自言漏永盡

者. 何以愛語羅[&FFFF]#訶罵調達. 佛於此難正

見無由. 安隱無怯. 自唱德號我實漏盡. 但

爲隨根而調伏故. 三有難云. 若佛說欲能

障道者. 何故預流一來. 尙有妻子之愛. 佛

於此難心無怯懼. 謂自唱德號. 我說欲能

障道. 但障不還羅漢非初二果. 四有難云.

若佛說諸聖道能盡苦者. 何故羅漢受瘡潰

蛇□之苦. 佛於此難心無怯懼. 自唱德號.

我說聖道實能盡苦邊際. 但說未來非現

在故. 四中初一離所知障. 次離煩惱障. 三

是出離道障. 四卽出離之道. 初二自利後二

利他. 所以自歎此四者. 初一爲菩薩. 第二

爲聲聞. 後二通爲. 智論二十2八. 瑜伽五十

對法十四. 廣辨其相. 第七無記中分二. 先

徵名. 後謂世間下辨相. 今初無記二義. 一

非善非惡不能招感愛非愛果. 名爲無記.

可釋餘文. 今此正謂虛妄推度非理問難

不可記錄. 故名無記. 非對善惡故. 俱舍

第十九云. 諸契經說十四無記. 卽其義也. 亦

名置記記卽答也. 不應答故. 所以不答者

何. 謂此乃無義語也. 知之不[&FFFF]#生死不知

不障涅槃. 前說有記則反於此. 智論第三

云. 所以不答十四難者. 此事無實故. 諸法

有常無此理故. 言斷亦爾. 如有人問. [&FFFF]#於

牛角得幾升乳. 豈曰問耶. 復次世界無窮

經數: 一七三五

經名: 大方廣佛華嚴經疏卷第二十四

頁數: 六七八

上              欄

猶如車輪. 復次無利有失墮惡邪中. 覆於

四諦諸法實相. 復次人不能知. 復次稱法

說故. 第十七云. 有一比丘. 思惟十四難不

能解辭. 佛不爲弟子. 佛言我爲老病死

人. 說法濟度. 此是□諍法如中毒箭. 不應

推尋. 楞伽亦云. 皆是世論非我所說. 言十

四者. 卽此中前四四句. 其第四四句但合爲

二. 謂身與神一身與神異. 然諸經論多說

十四難. 而相或同異不繁會釋. 今經委論不

出我法二執. 文分五段. 第一有四四句. 就

我明無記. 第二過去下. 就三世橫論凡聖

數之多少. 三何等下. 約凡聖□論初後. 四

世間從何下徵三世間所從. 五何者下約生

死際畔. 以辨無記. 今初句雖十六. 其過不

出斷常二見. 言世間者. 準大品中通三

世間. 謂衆生世間五蘊世間. 及器世間. 今此

文意. 正顯衆生世間. 兼明五蘊世間. 以衆

生是總主假者外道計以爲我故. 有邊等諸

見. 初有邊四句約未來世. 常等四句約過去

世. 如來有無依涅槃起. 故中論邪見品云.

我於過去世爲有爲是無. 世間常等見皆

依過去世. 我於未來世爲作爲無作. 有邊

等諸見. 皆依未來世. 涅槃品云. 如來滅後有

無等. 依涅槃起. 我及衆生有無四句約現

在說. 旣知起見之本. 次隨文別釋. 卽爲四

段. 第一四句言有邊者. 卽斷見外道. 計我

於後世更不復作. 則與此身俱盡. 無邊者.

謂我於後世更有所作. 三俱句者. 身盡故

有邊. 我不異故無邊. 四俱非句者. 亦以我

中              欄

存身盡見上有過故立此句. 謂身盡故非無

邊. 我存故非有邊. 旣皆邪見故不答之. 若

欲破者. 初之二句. 墮無後世過. 謂有邊則

與陰同盡. 無邊則是今身. 故皆無後世. 無

後世者. 修道苦行爲何益耶. 第三句亦有邊

無邊者. 若身盡我存身我爲一爲異. 一則不

應有盡不盡. 異則離蘊何相知有我耶. 若

謂捨人生天. 人分猶在天分. 更增則半天

半人故. 皆不可. 第四句非 有邊未[&FFFF]#於無.

非無邊未[&FFFF]#於有. 云何於此强分別耶. 二

常等四句. 約過去者. 過去世我卽是今我.

名之爲常. 若常卽有大過. 破壞因果涅槃

等故. 若謂我今始生名爲無常. 若爾我是

作法. 亦墮無因. 無因則亦無涅槃等. 第三

見上二過. 便謂我常身無常. 離身何處有

我. 又成上二過. 第四謂我不異故非無常.

身有異故非常. 破同第三句. 又中論云. 一

切法空故. 何有邊無邊及常等見. 餘義廣如

彼論. 三如來滅後等四句. 釋有二義. 一明

如來者非是佛也. 如卽相似. 來謂從前際

來. 謂一有執云. 如從前世來生此間. 去向

後世亦復如是. 故云如來滅後有. 謂如前

際來時有故. 此由計我異陰故. 二云. 如

從前世來此間死後斷滅. 故云如來滅後

無. 謂不如來時去故. 此計陰我一故. 三

由計我有[&FFFF]#細故. 謂[&FFFF]#我與身俱盡故. 云

不如去. 細我異陰不同滅故. 亦如來時而

去故. 云如來滅後亦有亦無. 四云我如虛

空體無來去故. 晉經云. 如來滅後如去不

下              欄

如去等. 此則通望三世以辨. 若依中論. 附

涅槃起四句. 如來卽佛也. 順此經文. 亦是外

道自立己師. 而爲如來. 有謂如來滅後定有

不變. 或謂入無餘依同於太虛. 或謂法有

應無. 或謂約應非有. 約法非無. 以其四句

皆成戱論. 不見如來寂滅相. 故亦爲邪見.

此則權小之徒. 未能[&FFFF]#也. 瑜伽八十七云.

依二道理如實隨觀. 俱不可記如來滅後

若有若無. 所以者何. 且依勝義彼不可得.

肉其滅後或有或無. 或依世俗. 爲於諸行

假立如來. 爲於涅槃若於諸行. 如來滅後

無有一行流轉可得. 爾時何處假立如來.

旣無如來何有無等. 若於涅槃. 涅槃唯是

無行所顯. 絶諸戱論. 自內所證絶戱論故.

施設爲有不應道理. 亦復不應施設非有.

勿當損毁施設妙有寂靜涅槃. 又此涅槃極

難知故. 最微細故. 說名甚深. 種種非一. 諸

行煩惱斷所顯故. 說名廣大. 現量比量及

正敎量. 所不量故說名無量. 四我及衆生

有無等四句. 此□雙立衆生卽是五蘊. 非約

總主. 有卽定有定有著常. 無卽定無定無著

斷. 三遠上二過雙立有無. 卽墮相違. 四

避此相違立俱非句. 又成戱論. 然此四句.

亦有單計我有所無所有我無. 亦不離初

之二句. 又合上成第三. 互奪成第四. 亦不

出初之二句. 第二門明三乘凡聖數之多

少者. 以橫無邊故不可記也. 第三門□無

際故不可記也. 有人答問云. 有初佛言自

然悟引獺祭天. 亦爲應機寧加置記. 若

經數: 一七三五

經名: 大方廣佛華嚴經疏卷第二十四

頁數: 六七九

上              欄

有初佛如來應知. 則可說名. 言何法者.

染淨等一切法也. 第四門徵世間所從有六

句. 初二句問衆生及蘊世間. 次四句約器世

間. 以外道計衆生有最初生故. 或謂從冥

諦中來還至冥故. 或謂世界皆微塵成. 謂至

妙之色常□不變聚. 則爲身器. 散則成微

塵故. 此皆邪見之源故不應答. 有情世間

不言成壞者. 瑜伽云. 有情望器有五不同.

一謂器界生死共 因所生. 有情生死但由不

共故. 是因不同. 二謂器有除斷有情流轉

不斷故. 是時不同. 三謂三災壞不壞故. 名

法不同. 四謂器界因無永斷有情不爾. 名

斷不同. 五謂器則斷而復續. 有情斷已無續.

名續不同. 以斯義故略無成壞也. 第五約

生死初後際. 唯有二句. 問初際無始聖敎所

明. 生死有終豈非正理. 答略有三義. 一約

一人則可云終. 通望一切則無終極. 二

以彼定執長邪見. 故亦不應答. 謂若許有

終必有始故. 常法無始亦無終故. 三約法

性皆不可說故. 中論云. 大聖之所說本際不

可得. 生死無有始亦復無有終. 若無有始

終. 中當云何有. 是故於此中先後共亦無.

旣言本際不可得. 亦不應定謂無始無終.

肉有始終之見耶. 又有偈云. 眞法及說者聽

者難得故. 是故則生死非有邊無邊. 上諸邪

見多是外道. 亦參小乘. 菩薩善知則問答無

滯. 便擧破者. 令自他造中故也. 第二菩薩

下顯多聞之意. 謂悲物無聞長淪生死. 故

誓持聞藏自證利他. 第六施藏文三同前.

中              欄

釋相中二第一標列十章. 第二佛子下依章

牒釋. 釋中十段一一各三. 謂標釋結. 然此十

施前六事捨. 謂身命財. 次三心捨. 謂不取

著. 後一俱捨名爲究竟. 第一分減施. 釋中

三. 初明分減之相. 二若自食下明施善巧.

外無施境而不捨施心. 三復作下對治施

障. 第二竭盡施者. 不顧言命傾竭所有也.

然施心須成施行須量. 若彼爲成大利則

身命無[&FFFF]#. 若彼但爲貪心無厭. 或惡心欲

行大害. 應以方便勿成人惡. 如月光王

施頭. 與怨奪萬姓之歡. 施二人之死. 怨王

喜死. 乞者恨死. 雖有賢行未全可準. 今

言竭盡者. 以彰菩薩施心已成. 有應施境

終無[&FFFF]#也. 內施內外準此可知. 若不爾者.

菩薩能雨七珍充足一切. 何不施耶. 亦見

衆生所不宜故. 釋相中三. 初明難施之物.

二或時下乞境現前. 三菩薩自念下正修施

行. 下之四施皆有此三. 第三內施. 謂內身

也. [&FFFF]#者單也. 玉篇云無兄曰[&FFFF]#. 無子曰獨.

頓者損也冀者望也. 第四外施卽王位也. □

者無財備禮也. 第五內外施者. 王位爲外

兼身作役爲內也. 第六一切施者. 凡所有物

也. 此與竭盡及內外施異者. 竭盡揀異分

減. 但約資生內外合前二門空. 言作役王

位. 今云一切通前諸門. 又是事捨之終故

總該收擧難攝易. 略列數條. 廣則無邊. 如

第六□向所辨. 第七過 去施者. 然三世之施.

通相皆明不著. 別則過去不生追戀. 未來

預止貪心. 現在心無染著. 今過去釋中分

下              欄

二. 先明於佛法無著. 後又復下於一切法

無著. 前中初二句總明. 次不起分別下別顯.

先顯不著之相. 不分別者稱法性故.  次不

貪染不愛味. 亦不方便心取以爲己德. 亦

不依此而起修行. 次見法下. 廣上了達釋

不著所由. 次但爲下釋疑. 疑云. 旣俱無著云

何而說. 釋云爲化衆生令無著故. 二於一

切法無著者. 以般若智心不可得. 觸目現境

尙了性空. 過往法中寧當計有. 第八未來

施釋中分二. 先正顯後釋疑. 前中不著修

行之因. 不願淨土之果. 不味其好不厭

其事. 不□向者釋上不味. 不自安處心勝

樂故. 不退已下. 釋上不厭修彼行故. 二但

欲下釋疑. 疑云. 旣於淨不味修行何爲. 釋

有二意. 一者約悲但爲攝物故. 二然此下

約智. 智了非有故. 非卽非生故. 不著不□

事故. 非生之生故修行. 非有處所者與理冥

故. 非無處所者事像形故. 非內者相分境故.

非外者心所淨故. 非近者十萬等殊故. 非遠

者我淨土不毁故. 此約淨國以說. 若通論

未來法者. 可以意知. 復作已下. 更約性空

結成捨義. 又目擊尙捨肉於未形. 第九現在

施釋中有三. 初明所捨之境. 二聞已下正

明捨心. 三爲令下釋通外難. 今初先列諸

天. 後列二乘功德. 上二世中擧佛菩薩. 今

擧諸天二乘者. 文影略耳. 天中初六欲界.

已如初會. 梵天已下明色界天. 然色界攝

天多少. 諸說小異. 俱舍正理皆說十七. 故

頌云. 三靜慮各三. 第四靜慮八. 長行之中建

經數: 一七三五

經名: 大方廣佛華嚴經疏卷第二十四

頁數: 六八○

上              欄

立十六. 以梵王梵輔同一天故. 瑜伽云處

有十八. 謂色究竟外說大自在. 不言無想.

意在廣果中收. 今此卽文而數有二十二.

然四禪初一皆是總標. 則初靜慮四. 二三各

三. 第四有八還成十八. 正理初說有三. 今

加梵身. 晉經梵衆名梵眷屬. 若然身亦衆

義. 則梵身是外所領之衆. 梵衆則爲內眷屬

衆. 梵輔卽大梵前行列侍御大梵. 卽彼天王

獲中間定. 初生後歿威德等勝. 故名爲大.

次光天下. 卽二禪天. 一自地天內光明最

少故. 二光明轉勝量難測故. 三光音者口出

淨光故. 次淨天下卽三禪三天. 意地受樂總

名爲淨. 一於自地中此淨最劣. 故名少淨.

二淨增難量 故. 三此淨周普故. 次廣天下明

四禪八天. 初三是凡離八災患. 皆稱福廣.

於自地中此福猶劣. 故名少廣. 三福難量

故. 三異生果中此最勝故. 無煩已上名五淨

居. 謂離欲諸聖以聖道水濯煩惱垢. 故名

爲淨. 淨身所止故名淨居. 或此天中無異

生雜. 純聖所止故名淨居. 一無煩者. 煩謂繫

雜或謂繁廣. 無繁雜中此最初故. 繁廣天中

此最劣故. 此依正理. 若順今經皆作此煩.

則無廣義. 二無熱者. 已善伏除雜修靜慮上

中品障. 意樂調柔離熱惱故. 或熱者熾盛爲

義. 謂上品修靜慮及果. 此猶未證故. 三善

現者. 已得上品雜修靜慮果德易彰. 故名

善現. 四善見者. 雜修定障餘品至微見極淸

徹. 故名善見. 經本先見後現或恐誤也. 五

色究竟者. 更無有處於有色中能過於此

中              欄

故. 或此已到衆苦所依身最後邊故. 言乃

至二乘功德者. 中間越於四空等. 故. 二正

明捨心中. 聞上世出世境已. 不迷爲實.

不比沒於貪. 不聚集其善因. 不散動以

分別. 但觀下釋其所以可知. 三釋難者. 疑

云旣言不聚善因. 何以說五乘因果. 釋云.

拯三塗之劇苦. 示人天以□息. 止劣見之

妄情. 說二乘以引攝. 爲物然耳. 非自不捨

也. 第十究竟施文三. 同前徵名者. 略有五

義得究竟名. 一前六捨財命. 次三捨著心.

今則兼上二門故. 二又發大願令物無著

故. 三令物得究竟果故. 四不生一念愛著.

則微細無著故. 五究竟能令物實益故. 如

無眼等而施之者. 如世凡人. 豈能將他之

目安之於己. 今菩薩福力令彼還得. 以慈

善根力故. 如五百群賊. 平復如故. 故云究

竟益. 釋相中三. 初施境現前. 二菩薩聞下正

明施行. 三如我下□向衆生. 二中分二. 初

正施無[&FFFF]#. 二但自下釋成行之由. 由入觀

故. 此觀卽是念處觀也. 皆言身者觀有通別.

別觀五蘊一一名身故. 淨名云. 是身如泡

不得久立等. 通觀五陰皆無常等故. 智論

云. 五陰卽無常無常卽苦. 苦卽無我等. 今此

不淨偏語色身. 餘之三觀皆通五蘊. 第一苦

觀. 謂始從入胎皆生苦. 攝老等可知. 二又

觀下明無我觀. 謂無眞實主宰故. 無有□

愧者. 雖假以□浴衣食. 一旦背恩如小兒

故. 非賢聖物者是世間故. 故智論云由無我

故令1捨世間. 三臭穢下明不淨觀. 四復作

下              欄

下明無常觀. 觀危脆故. 三□向者揀小乘

故. 然菩薩修此觀時. 以無所得而爲方便

故. 同法界故. 已不共小肉□向耶. 第七慧

藏中分四. 一徵名二釋相. 三結名四歎益.

就釋相中二. 初明慧藏後釋無盡. 前中三.

初明如實知境. 次云何下釋如實知義. 三菩

薩成就下總結多門. 以彰善巧. 今初以四

諦慧照十種法. 攝十爲五類. 前五五蘊次

二有支. 後三三乘故. 收此五類不出二門.

初二凡境後三聖境. 又若後三就果. 則初二

有作四諦. 後一無作四諦. 界內界外因果異

故. 此就所觀. 若約菩薩能觀皆無作也. 又

初二流轉後三還滅. 前有滅道. 是流轉始修

之還滅. 後有苦集. 是還滅未盡之流轉. 又前

是所知之法. 後是能知之人. 人中有法卽是

前法. 歷於四諦是聲聞法. 所緣有支是緣覺

法. 五蘊卽是三乘共法. 皆如實知是菩薩法.

皆言如實知者. 下經總釋今當略辨. 一如

事實. 二如理實. 十中前七當相是苦. 無明與

愛有漏性故. 行苦隨故. 行蘊攝故. 緣成是集

無性是滅. 顯滅爲道從詮顯故. 此則總說

及就理滅. 若別說者. 不了無常不淨等過.

而生愛著名爲名集. 若滅癡愛名爲色滅.

唯止與觀是色滅道. 由止離愛由觀離癡.

若兼助道. 卽有戒學及道品等. 受想行識例

此可知. 無明集者. 由他言說不如理引.

由自妄想不正思惟. 滅此名滅. 言愛集

者. 謂無明觸爲緣所生受故. 亦滅此名滅

癡愛之道. 皆同蘊說. 十二支中唯擧二者.